WikipédiA 

Kreol nyelv 


A Wikipédiából, a szabad enciklopédiából 

A szociolingvisztikában a kreol nyelv terminus olyan nyelvet nevez 
meg, amely a beszélői által második nyelvként elsajátított 
közvetítőnyelvből, amely ugyanakkor kevert nyelv is, a kifejezés 
szokásos jelentése szerinti anyanyelvvé fejlődött. Az eredeti kevert 
nyelv legtöbbször pidzsin volt, de lehetett olyan típusú nyelv is, 
amilyen egykor a Földközi-tenger térségében használt lingua franca 
volt, és amelyet sabzr-nak is neveztek, tehát e nyomán szabirnak 
nevezett típusú nyelv utóda is lehetett kreol nyelvJ 1 ^ 2 ! 

A legtöbb esetben a pidzsineknek volt egy európai hatalom nyelve 
adta szupersztrátumuk, olyan hatalomé, amely gyarmatbirodalmat 
hódított meg magának a 17. század után. Ilyen nyelvek voltak a 
spanyol, a portugál, a francia, az angol és a holland. Ezek a nyelvek 
érintkezésbe léptek olyan nyelvekkel, amelyeket a gyarmatok 
bennszülöttei beszéltek Afrikában, Dél-Ázsiában, Délkelet- 
Ázsiában, az Indiai-óceán és a Csendes-óceán szigetein, valamint 
Amerikában, vagy rabszolgák, akiket a világ egyik részéről a 
másikra, főleg Afrikából Amerikába vittek. Ezek a nyelvek voltak a 
pidzsinek szubsztrátumaiJ 2 ' 

A nyelvészek többsége nyelvekként kezeli a kreol idiómákat, de 
vannak, akik az egyazon szupersztrátumúakat egy, több változattal 
rendelkező nyelvnek tekintik A 

A legtöbb kreol nyelvnek csak beszélt alakja van, nincs sztenderd 
változata, sem autonómiája a szupersztrátumhoz viszonyítva,^ ezért 
egyesek kihaltak, amint a holland szupersztrátumúak, amelyek csak 
nyomokat hagytak más kreol nyelvekben.^ Azonban vannak 
olyanok is, amelyeket sztenderdizáltak és még hivatalos nyelvek is 
lettek volt gyarmatokban, mint például a haiti kreol nyelv .^d 


Tartalom j egy zák 

Az elnevezés eredete 
A kreol nyelvek keletkezése 
A kreol nyelvek jellegzetességei 
A kreol nyelvek változatai 

A kreol nyelvek társadalmi, politikai és jogi státusza 
A kreol nyelvek földrajzi eloszlása és csoportosítása 
Jegyzetek 



Guadeloupe-i kreol felirat, 
fordításban: 'lassíts [szó szerint 
'emeld fel a lábad’ (a gázpedálról)] 

GYEREKEK JÁTSZANAK ITT!’ 



Tok piszin nyelvű szállodaszobákra 
való feliratok. Szó szerinti 


fordításban a baloldali: 'Nem jöhet 
be’; a jobboldali: 'Most takaríthatják 
a szobát’. 

Kapcsolódó szócikkek 


Az elnevezés eredete 


A „kreol” melléknév nemzetközi szó. Eredete a portugál crioulo szóhoz megy vissza, amely a criar 
'teremteni, nemzeni’ igéből képzett. Átvette a spanyol nyelv criollo alakban, IS ebből pedig a francia créole, 
az angol creole vagy a német Kreole származik. Eredetileg 'gyarmaton született fehér ember’ volt a 
jelentéseA „minősítők” használták a spanyol és a portugál gyarmatokon, hogy meg tudják különböztetni 
az etnikum azon tagjait, akik ott születtek és nevelkedtek azoktól, akik felnőttkorukban vándoroltak be. 
Leggyakrabban a gyarmatosító hatalom állampolgárai alkalmazták a kifejezést, például azért, hogy 
különbséget tudjanak tenni a spanyol kreolok - espanoles criollos (spanyol elődöktől származó emberek, 
akik a gyarmatokon születtek) és a spanyol félszigeten élő emberek között - espanoles peninsulares (az 
Ibériai-félszigeten született spanyolok). Brazíliában mindamellett azért is használták a kifejezést, hogy 
megkülönböztessék a fekete kreolokat - negros crioulos (afrikai rabszolgáktól származó, Brazíliában 
született emberek) a fekete afrikaiaktól - negros africanos (Afrikában született emberek). Az idők során a 
kreol szó és annak származékai ( kreyol , kriol, krio stb.) elveszítették az általános jelentésüket, és a sokféle 
bevándorló etnikai csoport jelzőjévé váltak. Ezért eredetileg a „kreol nyelv” terminus bármely kreol 
embercsoport beszédét jelentette. 

A kreol nyelvek keletkezése 


Bizonyos történelmi helyzetekben különböző nyelvek kerültek érintkezésbe kereskedés, gyarmatosítás, 
rabszolgaság vagy bevándorlás körülményei között. A kapcsolatba került felek nem értették meg egymást 
egyik nyelvén sem, ezért sürgősen szükség volt kommunikációs eszközre, ami úgy oldódott meg, hogy a 
felek nyelveinek elemeiből kevert nyelv jött létre, amelyet beszélőik anyanyelvűk mellett második 
nyelvként sajátítottak el közvetítőnyelvi funkcióval. E nyelv szókészlete a használói kapcsolatának típusa 
szerint volt korlátozott, beszédhang-készlete a résztvevő nyelvek közös hangjaiból állt, grammatikai 
szerkezetük pedig egyszerű volt. Történelmi vagy társadalmi és kulturális okok miatt egyes kevert nyelvek 
egész közösségek anyanyelvei lettek. Ezek a kreol nyelvek.^ 

Keletkezésük folyamatának kérdése vitatott. Már a 19. században észrevették, hogy több közös vonást 
mutatnak még akkor is, ha különböző szupersztrátumaik és szubsztrátumaik vannakAz összes 
keletkezésükre vonatkozó elmélet megpróbálta megmagyarázni ezt a jelenséget. 

Egyes elméletek a poligenézist állítják. Ezek szerint mindegyik kreol nyelv egymástól függetlenül jött létre. 
Hugó Schuchardt, a kreolisztika megteremtője, a 19. század vége felé úgy tekintette, hogy mindegyik 
esetben az európai telepesek tudatosan egyszerűsítették volna le saját nyelvüket, mert túl bonyolultnak 
tartották azok számára, akikhez szóltak. Viszont Leonard Bloomfield szerint a szubsztrátum nyelv beszélői 
kezdeményezték volna az első változtatásokat, majd a két fél kölcsönösen hibásan utánozta egymás 
beszédét, ami megerősítete az eredeti nyelvektől való különbségeket 

A poligenézis újabb elmélete szerint a pidzsin és a kreol nyelvek egymástól függetlenül alakultak ki 
különböző körülmények között, valamint a pidzsin nyelvnek nem volt szükséges minden esetben 
megelőznie a kreolt, továbbá a kreol nyelv sem a pidzsin nyelvből fejlődött ki. Ezek szerint a pidzsin 
nyelvek kereskedelmi kolóniák közötti mindennapos interakciók nyomán alakultak ki, amelyekben a 
nyelvhasználók megőrizték a saját anyanyelvűket a kommunikáció során. A kreol nyelvek mindeközben 
olyan gyarmatosított telepeken fejlődtek ki, amelyekben az európai nyelvet beszélők, akiknek a nyelve távol 
állt a sztenderdtől, gyakran fogadtak tanítványuknak szolgálókat. A nem-európai rabszolgákkal folytatott 





gyakori interakciók hatására a rabszolgák nem-európai nyelvéből bizonyos szavakat és jellegzetességeket 
átvettek, ami azt eredményezte, hogy egy erősen átalakult változat jött létre az eredeti nyelvből. Ezek a 
szolgálók és rabszolgák a kreolt mint hétköznapi nyelvet használták, nem csak pusztán azokban a 
helyzetekben, amelyekben a szupersztrátum beszélőjével volt szükséges a kontaktust 10 ' 

Más, az 1960-as években kifejtett elmélet a monogenézist állítja. Douglas Taylor, Róbert Wallace 
Thompson, William A. Stewart, Keith Whinnom stb. szerint, mivel az első gyarmatok portugálok voltak, az 
összes európai szupersztrátumú pidzsin és kreol nyelv egyetlen portugál pidzsinből származna. A többi 
szupersztrátumúak úgy keletkeztek volna, hogy a portugál szókészletet más európai nyelvek szavai 
helyettesítették, de megmaradt bennük az eredeti portugál pidzsin szerkezete. 

Újabb, az 1980-as években született elméletek a nyelvi univerzálékhoz kötik a kreol nyelvek létrejöttét. 
Derek Bickerton a közös vonásaikat azzal magyarázta, hogy a kreol nyelvek azonos módon keletkeztek 
volna. Elméletét bioprogram-hipotézisnek nevezte. Eszerint a kreol nyelvek gyorsan, egyetlen generáción 
belül jelentek meg, azon gyerekekében, akik szülei beszédében már kevert nyelv helyettesítette a 
szubsztrátum nyelvet. Ennek a nyelvnek a nagyon egyszerű, nem következetesen, rendszertelenül használt 
szerkezeteit hallva maga körül, a gyerek vele született nyelvi képességét használta megtanulása közben. Ezt 
a képességet egy univerzális grammatikához való hozzáférés teszi ki, amely a felnőttnek már nincs meg. 
Ezzel a gyerek rögzített nyelvtant tulajdonított a nyelvnek, és ehhez igazodva következetesen „rendes” 
nyelvként beszélte. Erre a nyelvre már csak minimálisan hatott a szubsztrátum, és a következő generációk 
már ezt sajátították el anyanyelvűkként.^ 11 ^ Az így keletkezett kreol nyelv már mindazon jellegzetességekkel 
rendelkezett, amelyekkel elláthatta bármelyik természetes nyelv kommunikációs funkcióit, ezekéhez 
hasonló alaki és funkciós összetettséggel, az adott közösség kommunikációs szükségleteinek határai 
közötú 2 ^ 8 ^ 12 !! 13 ] 

A kreol nyelvek jellegzetességei 


A kreol nyelvek egyes jellegzetességei folytatják azon kevert nyelvekéit, amelyekből kifejlődtek. Eszerint, 
ha az pidzsin volt, fonológiai rendszere egyszerűbb, mint a szupersztrátumé és a szubsztrátumé, mivel ezek 
közös fonémáiból áll. Ilyen kreol nyelv szókészletének a legnagyobb részét a szupersztrátumból származó 
szavak teszik kiJ l4 ^ 2 l Grammatikai rendszere általában egyszerű, alapszerkezetekből állóJ 15 ^ Analitikus, 
azaz viszonyszókat használó szerkezeteket preferál szintetikusok helyett, tehát teljesen vagy nagy részben 
kiküszöböli a flexiót^, és szórendje rendszerint rögzült. Szóalkotási módszerei többnyire a két elemből álló 
szóösszetétel és a reduplikáció (szó megismétlése), egyes nyelvek esetében a szóképzés isJ 14 ^ 

Bickerton több olyan közös vonásait állapította meg a kreol nyelveknek, amelyekben bioprogram- 
elméletének az egyik megerősítését látta, például az alábbiakat:^ 1 

■ Tagadó mondatban a határozatlan alanyt, az állítmányt és a határozatlan tárgyat vagy 
határozót külön-külön tagadják, pl. non dag na bait non kyat 'egyetlen kutya egyetlen macskát 
sem harapott meg’ (guyanai angol). 

■ Ugyanaz a szó van a személytelen létigére és a birtoklást kifejezőre, pl. get one wahine she 
get one daughter 'van egy asszony, akinek van egy lánya’ (hawaii angol). 

■ A magyar létigének két megfelelője van, az egyik helyhatározóval, a másik kopulaként 
használt, pl. a ben de na ini a kamra ’(ő) a szobában volt’ vs. mi na botoman ’(én) csónakos 
vagyok’ ( sranan suriname-i angol). 

■ A melléknevet kopula nélkül használják állítmányként, pl. di pikni sik ’a gyerek beteg’ (jamaicai 
angol). 

■ A kérdő mondat szórendje nem különbözik a kijelentő mondatétól, pl. / bai di eg-dem(?) ’(ő) 
megvette a tojásokat(?)’ (guyanai angol). 




A kreol nyelvek változatai 


Fejlődési és sztenderdizálási fokuktól függetlenül a kreol nyelvek kapcsolatban maradnak a 
szupersztrátumukkal/ 17 ' Ezért mindegyiknek vannak ehhez viszonyított társadalmi változatai 
(szociolektusok), amelyek nyelvi kontinuumot alkotnak. Több tényezőtől függ, hogy milyen mértékben bírja 
őket a beszélő: elsősorban az iskolázottsági szintjétől a szupersztratum nyelvben, azután a társadalmi és 
etnikai hozzátartozásától, alkalmazkodási és egyéb képességeitől, valamint lélektani tényezőktől. Három fő 
változat különböztethető meg, amelyeket nem választ szét éles határ. 

Bazilektusnak nevezik a szupersztrátumtól legtávolabb álló változatot/ 18 ^ 19 ] 

Akrolektus az elnevezése a szupersztrátummal nem azonos, de hozzá a legközelebb álló 
változatnak/ 18 ^ 20 ^ 21 ] Olyan személyek használják, akik iskolázottsági szintje elegendő ahhoz, hogy 
ismerjék a szupersztrátum sztenderd változatát, de ezt egyes olyan hangtani sajátosságokkal beszélik, 
amelyek a szubsztrátuméi. Ilyen például egy olyan pedagógus nyelvhasználata, aki a szupersztrátum nyelven 
tanít. 

A mezolektus az előbbi kettő között helyezkedik el/ 18 ] anélkül hogy világosan azonosítható lenne/ 22 ] 
Egyes nyelvészek megkülönböztetnek benne egy felső, az akrolektushoz a legközelebbi mezolektust, egy 
alsó, a bazilektushoz legközelebbit, és egy ezek közöttit/ 23 ] 

Dávid DeCamp, aki a kreol kontinuum fogalmat elsőként használta, a 'megmondtam neki’ mondat jamaicai 
angol megfelelőit adja meg különböző szintű változatokból való példákként: mi tel am / a tel im / a told him 
(vő. angol I told him )/ 24 ] Egyes beszélők kódváltásra képesek egyazon beszédfolyamon belül is. Példája 
ennek a ’lábszár’ és a ’lábfej’ szavak megfelelőinek használata egy belizei angolt beszélő személy 
beszédében. Az angol kreol nyelvekben általában egyetlen szó van mindkettőre. A belizei angolban ez a fut 
(vő. angol foot ). A beszélő azt mondja, hogy Wan shaak bait mi fut hia (vő. ang. A shark bit my lég here ) 
’Egy cápa itt harapott a láb(szár)amba’, majd a köverkező percben azt, hogy Main da maskito pan yu lég 
(vő. ang. Mind that mosquito on your lég) ’Vigyázz, ott az a szúnyog a láb(szár)adon’, a helyes angol 
szóval. 

A kreol nyelv közeledését a szupersztrátumhoz dekreolizációnak hívják. Ennek van egy általános, a nyelv 
egészét érintő, és egy egyéni aspektusa. Az előbbi arra vonatkozik, hogy kreol utáni kontinuum keletkezik 
akkor, ha a nyelv egyre több beszélőit veszíti el, és kihalásnak indul. Ennek egyik példája a louisianai 
afroamerikaiak francia kreol nyelve, amely kihalófélben van a louisianai cajun nevű francia nyelv dialektusa 
és a franciaországi tanárok által tanított sztenderd francia hatása, az angol nyelv dominanciája és az ezt a 
kreolt beszélők hátrányos társadalmi státusza miatt. Ellenben életerős kreol nyelvek esetében, mint amilyen 
a haiti francia, a Pápua Új-Guineái vagy a belizei angol, nincs kreol utáni kontinuum. Az akrolektust bíró 
beszélőik nem mondanak le a mezolektusról vagy a bazilektusról sem, hanem kommunikációs helyzeteik 
szerint használják ezeket. Esetükben a dekreolizáció egyéni és alkalmi. 

A kreol nyelvek társadalmi, politikai és jogi státusza 


Azon történelmi körülmények miatt, amelyekben létrejöttek, a kreol nyelveket elsősorban hátrányos 
helyzetű társadalmi rétegek, a gyarmatosított területek őslakosai, a rabszolgák és a bevándorlók 
használták/ 25 ] Az európai gyarmatosító hatalmak szemében a kreol embereknek általánosan alacsony volt a 
státusza, ezért a kreol nyelveket többnyire „elkorcsosult” nyelveknek, legjobb esetben pedig a politikailag 
domináns szupersztrátum nyelvek kezdetleges dialektusainak tekintették. Az effajta előítélet miatt a „kreolt” 
a nyelvészek a „nyelv” ellentéteként használták/ 26 ] Ezt az előítéletet még tovább fokozta a gyarmati 
rendszerben rejlő instabilitás, amely végül sok kreol nyelv eltűnéséhez vezetett, legfőképpen a nyelvet 
beszélő közösségek szétszóródása vagy asszimilációja miatt/ 27 ] Az érintett embercsoportok helyzete 





hátrányos maradt a rabszolgaság eltörlése és a gyarmatok felszabadulása után is. Mindezek 
következményeként még a kreol nyelvek beszélői szemében is csak a szupersztrátum nyelvnek volt 
tekintélye/ 25 ! 

A 20. század második felében kezdődött politikai és tudományos változások miatt javult a kreol nyelvek 
helyzete, úgy is, mint élő nyelv, és mint a nyelvészeti érdeklődés tárgya szempontjából/ 28 ^ 29 ! A nyelvészek 
mostanra felismerték, hogy a kreol nyelv kialakulása egy univerzális jelenség, nem korlátozódik kizárólag 
az európai gyarmatosítás időszakára, valamint a nyelvevolúció egyik lényeges aspektusának tekinthető/ 30 ! 

Idővel a kreol nyelvek társadalmi státusza különbözően alakult. Egyesek, még ha nincsenek is kihalófélben, 
hátrányos társadalmi rétegekhez kapcsolódnak, olyanokhoz, amelyek iskolázottsági szintje nulla vagy 
alacsony. Ilyen kreol nyelvre példa a ghánai angol/ 31 ! 

Más, életerős kreol nyelveket, amelyek beszélőinek száma nem csökken, a 21. században már nem néznek 
le, tekintélyük van beszélőik szemében, beleértve azokat is, akik jól ismerik a szupersztrátum nyelvet is. 
Ilyenek például a Franciaországhoz tartozó tengerentúli területeken beszélt kreol nyelvek. Egyéb helyi 
nyelvek között a guadeloupe-i, a guyanai, a réunioni és a martinique-i kreol nyelveket is elismerik úgy, mint 
az európai franciaországi regionális nyelveket/ 32 ! E ze ken a területeken az iskolázottság, tehát a francia 
nyelv ismerete is hasonló szinten van a franciaországihoz, következésképpen létezik egy kreol anyanyelvű 
és a franciát is jól ismerő, de a kreolt is értékelő értelmiségi réteg. Ennek köszönhetően a kreol nyelveket 
tanítják az iskolarendszerben, beleértve egyetemeken is, ahol kreol nyelveket tanító pedagógusokat is 
képeznek/ 33 ! Ezeknek a nyelveknek már nemcsak beszélt aspektusuk van, hanem írott is, sztenderdizálási 
folyamatban vannak szótárak és grammatikák kidolgozása útján/ 34 ! 

Van szépirodalom is francia kreol nyelveken. Története már a 17. században kezdődött, és első szerzői 
kreolok voltak a szó eredeti értelmében, azaz európai származásúak. 1885-ben megjelent Párizsban az Atipa 
című regény. A guyanai francia kreol nyelven írta egy Alfréd Parépou álnevű szerző. Ez volt az első, 227 
oldalas, teljesen kreol nyelven írt regény, a cayenne-i gyarmati társadalom szatírája. A francia kreol 
irodalom főleg az 1970-es évek után gyarapodott/ 35 ^ 36 ! 

Mindezek ellenére a francia kreol értelmiségiek körében megvan a nyelvük veszélyeztetettségének érzete, 
mivel már nincsenek meg azok a gaz dasági körülmények, amelyekben csak beszélt alakban bár, de 
természetesen élt a nyelv. A 21. században csak megfelelő jogi keretek között maradhatna fenn, de hiányzik 
az a nyelvpolitika, amely biztosíthatná ezt/ 36 ! 

Egyes kreol nyelvek elérték a hivatalos nyelvi státuszt a szupersztrátum nyelv mellett. Ilyenek a haiti kreol 
nyelv, vagy a vanuatui angol kreol nyelv, a biszlama/ 37 ! Pápua Új-Guineában két hivatalos kreol nyelv is 
van, az angol szupersztrátumú tok piszin és a motu szupersztrátumú hiri motu/ 38 ! 

A kreol nyelvek földrajzi eloszlása ás csoportosítása 


Az európai gyarmatok kereskedelmi szokásainak következtében a legtöbb ismert európai szupersztrátumú 
kevert nyelv az Egyenlítő menti területeken keletkezett. Olyan térségekben, amelyek felől megközelíthetőek 
az óceánok, például Amerika part menti régióiban, Nyugat-Afrikában, India nyugati partján (Goában), 
Délkelet-Ázsia partvidékén Indonéziától kezdve, Makaón, a Fülöp-szigeteken, Malajzián, a Seychelle- 
szigeteken keresztül, egészen Óceániáig terjedtek ezek a területek. 

Az adanti kreol nyelvek európai nyelveken alapulnak, de afrikai és valószínűleg amerikai indián elemeket is 
tartalmaznak. Az indiai-óceáni kreol nyelvek szintén európai nyelvekből épülnek fel, de madagaszkári és 
esetleg más ázsiai nyelvekből is tartalmaznak bizonyos elemeket. Azonban léteznek még olyan kreol 
nyelvek is, amelyek kizárólag nem európai nyelvekből származnak. 




A kreol nyelveket elsősorban azon kevert nyelvek típusa szerint lehet osztályozni, amelyekből kifejlődtek, 
majd a szupersztrátumot adó nyelvek szerint, ha volt nekik ilyen. Ezekből kiindulva francia, portugál stb. 
lexikai alapú kreol nyelveket különböztetnek meg. 

A kreol nyelvek többsége pidzsinekből keletkezett, amelyek rendszerint két nyelv között alakultak ki, vagy 
olyanok között, amelyeknek csak egy szupersztrátum nyelvük voltJ 39 ^ Sokkal kevesebbeknek szabir az 
alapja, amely több nyelv hozzájárulásával jött létre, de közöttük nem lehet csak egyet szupersztrátumként 
azonosítani.^ 41 ^ Példáké 

■ pidzsin alapú kreol nyelvek: 

■ európai szupersztrátumúak: 

■ újlatin szupersztrátumúak: 

■ francia szupersztrátumúak, pl. a haiti kreolt 43 ! 

■ portugál szupersztrátumúak, pl. a zöld-foki;^ 44 ] 

■ spanyol szupersztrátumúak, pl. a Fülöp-szigeteki chabacano ;t 45 l 

■ germán szupersztrátumúak: 

■ angol szupersztrátumúak, pl. avanuatui biszlama;^ 

■ német szupersztrátumúak, pl. a kihalófélben levő Pápua Új-Guineai 
unserdeutsch'J- 47 ^ 

■ holland szupersztrátumúak, pl. a kihalt Virgin-szigeteki negerhollands-} 48 ^ 

■ nem-európai szupersztrátumúak: 

■ maláj szupersztrátumúak, pl. Indonéziában a kupangi;^ 

■ motu szupersztrátumú: a pápua új-guineai hiri motw}- 50 ^ 

■ szabir alapú kreol nyelvek, pl. a Közép-afrikai sango\ 51 ^ 

